**ПРОКУРАТУРА НА РЕПУБЛИКА БЪЛГАРИЯ**

**ОКРЪЖНА ПРОКУРАТУРА ГР.ПЕРНИК**

 **ОКРЪЖНА ПРОКУРАТУРА – ГР. ПЕРНИК**

 **ОБЯВЯВА КОНКУРС ЗА ДЛЪЖНОСТТА „СЪДЕБЕН**

**ДЕЛОВОДИТЕЛ“ В ОКРЪЖНА ПРОКУРАТУРА – ПЕРНИК**

В изпълнение на Заповед № РД-04-648/23.10.2024г. на Административния ръководител – Окръжен прокурор на Окръжна прокуратура - Перник и на основание чл. 94, ал. 2 от Правилника за администрацията на Прокуратурата на Република България /ПАПРБ/,

 Окръжна прокуратура – Перник

 **О Б Я В Я В А:**

**КОНКУРС** за заемане на 1 /една/ щатна бройка за длъжността „Съдебен деловодител“ в Окръжна прокуратура – Перник.

I. Изисквания за заемане на длъжността:

Кандидатът да е лице, което:

 1. е български гражданин, гражданин на друга държава - членка на Европейския съюз, на друга държава - страна по Споразумението за Европейското икономическо пространство или на Конфедерация Швейцария;

 2. е навършило пълнолетие;

3. не е поставено под запрещение;

4. не е осъждано на лишаване от свобода за умишлено престъпление от общ характер;

5. не е лишено по съответен ред от правото да заема определена длъжност;

6. да отговаря на изискванията за несъвместимост по чл. 340а, ал. 2 от ЗСВ;

7. има завършено средно образование;

8. не страда от психически заболявания;

9. притежава компютърна грамотност MS Office (Word и Eхcel);

10. притежава необходимите нравствени качества в съответствие с Етичния кодекс на съдебните служители;

**За заемането на конкурсната длъжност не се изисква трудов стаж и професионален опит.**

 II. Описание на длъжността:

Съдебният деловодителприема, описва и изпраща всички входящи и изходящи документи, като:

* приема и регистрира входящата кореспонденция;
* експедира изходящата кореспонденция;
* осигурява информация за получената и изпратената кореспонденция;
* разпределя и направлява постъпилата поща;
* образува в дела и преписки разпределените входящи документи;
* извършва вписвания в съответните деловодни книги и дневници;
* прилага новопостъпили документи, подрежда и номерира документите към делата;
* прилага новопостъпили документи към висящите дела;
* предава на прокурорите за решаване разпределения доклад;
* следи за изтичане на съответните процесуални срокове и уведомява за това прокурора;
* отговаря за подреждането и съхраняването на делата в деловодството;
* изпраща обратно делата и преписките, постъпили от други прокуратури, след приключване на преписката в Окръжна прокуратура - Перник;
* предоставя справки по делата и преписките;
* подготвя и изпраща до съответната инстанция делата и преписките, по които са постъпили жалби;
* в изпълнение на възложените задачи пази и съхранява документацията;
* предава в архив приключените дела и преписки;
* въвежда данни в Унифицираната информационна система на Прокуратурата на Република България;
* при изпълнение на възложените задачи, не се допуска закъснения, забавяне или други отклонения;
* има задължения и носи отговорност за спазване законодателството на Република България, всички вътрешни правила, правилници и заповеди, касаещи дейността на ПРБ;
* извършва и други задачи, възложени от прекия ръководител, свързани с изпълнение на длъжността.

III. Необходими документи за участие в конкурса, място и срок на подаването им:

Кандидатите подават лично или чрез пълномощник писмено заявление за участие в конкурса /по образец/.

Към заявлението се прилагат:

* 1. подробна автобиография, подписана от кандидата;
	2. декларация от кандидата, че е български гражданин, гражданин на друга държава - членка на Европейския съюз, на друга държава - страна по Споразумението за Европейското икономическо пространство, или на Конфедерация Швейцария; навършил е пълнолетие; не е поставен под запрещение; не е осъждан на лишаване от свобода за умишлено престъпление от общ характер и не е лишен от правото да заема определена длъжност /по образец/;
	3. заверени от кандидата копия („Вярно с оригинала“) от документи за придобита образователно-квалификационна степен;
	4. заверени от кандидата копия („Вярно с оригинала“) от документи за компютърна грамотност;
	5. заверени от кандидата копия („Вярно с оригинала“) от документи, удостоверяващи трудов стаж и професионален опит /трудова, служебна, осигурителна книжка и др./, при наличието на такива;
	6. заверено от кандидата копие („Вярно с оригинала“) на медицинско свидетелство за работа;
	7. заверено от кандидата копие („Вярно с оригинала“) на медицинско свидетелство /удостоверение, че лицето не се води на учет и е психично здраво;
	8. други документи, които по преценка на кандидата имат отношение към професионалните му качества.

От кандидата не се изисква представянето на свидетелство за съдимост, същото ще бъде получено служебно по електронен път от Министерство на правосъдието. При неиздаване на електронно свидетелство за съдимост от Министерство на правосъдието, от кандидатите ще бъде изискано да представят такова, издадено по общоустановения ред.

Определеният за спечелил конкурса участник следва да подаде декларация за липсата на обстоятелствата по чл.340а, ал. 2 от ЗСВ преди сключването на трудов договор с Окръжна прокуратура – Перник, както и да представи медицинско свидетелство за работа в оригинал.

**Място на подаване на документите:** Съдебна палата, гр. Перник, ул. „Търговска“ № 37, в деловодството на Окръжна прокуратура – Перник, всеки работен ден от 9.00 часа до 16.30 часа.

 На разположение на кандидатите да бъде типовата длъжностна характеристика за длъжността.

**Срок за подаване на документите: до 27.11.2024г., включително.** Срокът е 30-дневен, считано от деня, следващ датата на публикуване на обявата във вестник „Съперник“ */Обявата е публикувана в бр.121, на 25.10.2024 г. във вестник „Съперник“/.*

IV. Начин на провеждане на конкурса и за оценяване на кандидатите**:**

1. Конкурсът да се проведе от комисия в два етапа:

**Първи етап:** по документи. Конкурсната комисия:

1. Разглежда всяко постъпило заявление за участие в конкурса с приложенията към него, като преценява дали са представени всички необходими документи и дали те удостоверяват изпълнението на изискванията за заемане на длъжността;

 2. Допуска до участие в конкурса единствено кандидатите, отговарящи напълно на изискванията, посочени в обявата.

3. Оформя в протокол решението си относно допускането на кандидатите за участие в конкурса и изготвя списъци на допуснатите и недопуснатите кандидати.

- В списъка на допуснатите кандидати се посочват датата на провеждане на втория етап от конкурса, която не може да бъде по-рано от 14 дни от изнасянето на списъка, началния час и мястото на провеждане на конкурса;

- В списъка на недопуснатите до конкурса кандидати се посочват основанията за недопускането им;

 - Списъците с допуснатите и недопуснатите кандидати се подписват от членовете на комисията и не по-късно от 7 дни след изтичане на срока за подаване на заявленията за участие в конкурса се поставят на общодостъпно място - на информационното табло на Окръжна прокуратура – Перник в сградата на Съдебната палата, гр. Перник, ул. „Търговска“ № 37, ет.3 и се публикуват на интернет – страницата на Окръжна прокуратура – Перник: <https://prb.bg/oppernik/bg/>*, раздел „Кариери“.*

 4. Писмено съобщава на недопуснатите кандидати съображенията за отказа;

 5. Провежда конкурса на допуснатите кандидати чрез събеседване и когато допуснатият кандидат е само един.

**Втори етап:** събеседване с допуснатите до конкурса кандидати по въпроси относно познаването на Правилника за администрацията на Прокуратурата на Република България, Етичния кодекс на съдебните служители и мотивацията им за кандидатстване за длъжността.

 Конкурсната комисия оценява допуснатите до участие в конкурса кандидати по следните показатели:

* познаване на Правилника за администрацията на Прокуратура на Република България и Етичния кодекс на съдебните служители;
* професионална мотивация за работа в Окръжна прокуратура – Перник;

 6. Въз основа на проведения конкурс комисията класира кандидатите съобразно получения от тях резултат.

 Резултатите се оформят след попълване на таблица за оценяване от всеки член на комисията по показателите, с точки по шестобалната система. Класират се само тези кандидати, които са получили крайна оценка на конкурса най-малко 4,50.

7. Комисията обявява резултатите от извършеното класиране в 3-дневен срок от приключване на конкурса, чрез поставяне на обявление на информационното табло на Окръжна прокуратура – Перник в сградата на Съдебна палата, гр. Перник, ул. „Търговска“ № 37, ет.3, чрез публикуване на интернет – страницата на Окръжна прокуратура – Перник: <https://prb.bg/oppernik/bg/>, раздел „Кариери“ В 3-дневен срок от приключване на конкурса, комисията представя на административния ръководител протокол от проведения конкурс и документите на класираните кандидати.

Комисията заседава в пълния си състав и взема решения с обикновено мнозинство. За заседанията си комисията води протокол, който се подписва от всички членове.

V. **Общодостъпно място, на което да се оповестяват обявлението за конкурса, списъците и други съобщения във връзка с конкурса:**

1. Конкурсът е оповестен в местен ежедневник – вестник „Съперник“ */Обявата е публикувана в бр. 121, на 25.10.2024 г. във вестник „Съперник“/.*

2.Всички обявления, списъци и други съобщения във връзка с конкурса да се обявяват на общодостъпно място в сградата на Съдебната палата, гр. Перник, ул. „Търговска“ № 37, ет.3, на информационното табло на Окръжна прокуратура – Перник;

 3.Всички обявления, списъци и други съобщения във връзка с конкурса да се публикуват на интернет – страницата на Окръжна прокуратура – Перник: <https://prb.bg/oppernik/bg/> , раздел „Кариери“.

Комисията заседава в пълния си състав и взема решения с обикновено мнозинство. За заседанията си комисията води протокол, който се подписва от всички членове.